Stvari koje su obeležile Partizanov ulazak u Ligu Evrope: Presudilo tajno oružje Save Miloševića! - Telegraf.rs\n30/08/19 | 08:42 ≫ 09:52\nStvari koje su obeležile Partizanov ulazak u Ligu Evrope: Presudilo tajno oružje Save Miloševića!\nPlasmanom u grupnu fazu Lige Evrope klub iz Humske već na početku sezone napravio veliki korak unapred\nNije moglo bez drame i igranja sa živcima posmatrača, ali konačni cilj je na kraju ostvaren - Partizan je, posle sezone pauze, ponovo na fudbalsakoj mapi Evrope i to je ono što je najbitnije za klub iz Humske, fudbalere i navijače. Zasluge, pre svega, pripadaju igračima, kao "direktnim proizvođačima" na terenu stručnom štabu na čelu sa Savom Miloševićem, koji se trenerskim poslom bavi tek nekoliko meseci, a već ubira plodove, pa i čelnicima kluba koji su u ne baš sjajnim finansijskim okolnostima konačno odlučili da rizikuju, ulože i to malo novca što je zarađeno transferima ne bi li pojačali tim i svi zajednički stigli do glavne nagrade.\nPRVO POLUVREME NA NIVOU\nZa razliku od beogradskog duela, Partizan je u Norveškoj delovao daleko spremnije za utakmicu, i psihološki i fizički. Crno-beli su preskočili prvenstveni duel sa Radnikom tokom vikenda i to se odrazilo na akumulaciju energije, koja je protiv ekipa nalik Moldeu često presudna stvar. Milošević je sa svojim igračima na teži način "naučio školu" pre osam dana na stadionu u Humskoj i nije dozvolio da Partizan i u revanšu proćerda prvo poluvreme ne bi li u drugom "vadio kestenje iz vatre", jer su Skandinavci pokazali da su tim za respekt, sa mantalitetom koji bi poželeo svaki trener.\nOvoga puta crno-beli su odlično ušli u utakmicu, odmah izvršili pritisak na protivnika, pomerajući ga na njegovu polovinu i onemogućavajući da razvije igru kao što je to bio slučaj u Humskoj. Brzo su se igrači Partizana oslobađali lopte, lako osvajali prostor i značajno su popravili procent dobijenih duela i na zemlji i u vazduhu, što je u Beogradu bio veliki problem, pa im nije bilo teško da drže Molde pod kontrolom. Da realizacija nije zatajila, odnosno da golman Moldea Kraniks nije sjajno intervenisao u nekoliko navrata, Partizan je mogao da "zaključa" utakmicu već posle pola časa igre. Jer su Zoran Tošić, Saša Zdjelar iz sjajnih akcija, te Bojan Ostojić posle prekida, ispostavilo se bitnog oružja na meču, imali prilike da otklone svaku neizvesnot i već tada smire agresivne Norvežane.\nPAD U IGRI U NASTAVKU\nKako se to nije dogodilo i nije moglo lakšim putem, nastavak meča je ipak doneo probleme. Pre svega na fizičkom planu, gde je Partizan pomalo izgubio ritam, dok Molde ne samo na nije pao, nego je još i podigao lestvicu i počeo da pravu probleme crno-belima. Da je Sejduba Suma bio raspoloženiji za igru na minulom meču, a definitivno mu nije bio dan, odnosno da je Umar Sadik uspevao da zadrži loptu ispred gola rivala duže od tri sekunde i da vremena saigračima u veznom redu da se konsoliduju i mirnim pasom umire agresivne Norvežane, Partizan bi se možda i izborio sa krizom koja je nastupila.\nBez pomenuta dva faktora, igra tima iz Humske je počela da gubi smisao, jer se dugim loptama ka Nigerijcu preskakala sredina terena i praktično se Moldeu odmah pružala prilika da započne novi napad i nastavi sa pritiskom. Asano, kome takođe nije bio dan, i Tošić su više počeli da se bave odbranom, nego napadom i bilo je jasno da ne sluti na dobro. Milošević je detektovao problem i već posle 15-tak minuta na teren umesto Sume poslao Bibrasa Natha, ne bi li u manevru povezao linije i dobio pas, a ubrzo i u napadu Ognjena Ožegovića, kako bi pokušao da zadrži loptu u posedu i na protivničkoj polovini.\nNesrećno primljen gol možda je samo u prvi mah pokvario plan, ali je dugoročno doneo ono što je Partizan i želeo - Natho je spustio loptu na zemlju, brzim odigravanjima rasteretio saigrače i omogućio priliku da pomere težište igre ka golu Moldea. Partizan je postao opasniji, agresivniji, a Norvežani su konačno počeli da padaju i prostor na njihovoj polovini je počeo da se otvara. Baš kao što su stekli kapital - jeftino, tako su ga i izgubili.\nUIGRANE AKCIJE KOD PREKIDA KAO MOĆNO ORUŽJE\nKo je pažljivije pratio meč, mogao je da zapazi da Partizan kod prekida ima nekoliko uigranih akcija i da se blokovi prilikom skoka gotovo uvek prave za različite igrače, pa ih je teško braniti. U prvom delu, crno-beli su prilikom kornera gotovo uvek bili sa kompletnom odbranom u kaznenom prostoru Moldea, jer su sva četvorica igrača - Ostojić, Pavlović, Miletić i Urošević odlični skakači. Kada im se pridoda i visoki Aleksandar Šćekić, prekid crno-belih postaje ozbiljno oružje.\nUpravo na taj način je tim iz Humske i stigao do Lige Evrope. U prvih 45 minuta Miloševićev tim je imao nekoliko pokušaja iz prekida, a blokovi su pravljeni u srcu kaznenog prostora i to najjčašće za Miletića, Pavlovića i Ostojića, koji je i bio najbliži da zatrese mrežu Moldea.\nKod izjednačujućeg gola je primenjena sasvim druga akcija, koju Norvežani nisu uspeli da isprate i kažnjeni su surovo. Miletić se izvukao gotovo na gol-aut liniju i prilikom sjajnog centaršuta Zorana Tošića iz kornera, desni bek crno-belih je napravio kretnju ka petercu, dok je blok napravio Aleksandar Šćekić i praktično neutralisao čuvara. Sve ostalo je za Miletića bila čista rutina - ostao je usamljen, usledio je nebeski skok i trzaj glavom, koji je doneo gol, samim tim i plasman Partizanu u Ligu Evrope.\nNije bilo lako, ali s obzirom na činjenicu da je ceo klub prošao težak period, da su i pored toga u Humskoj zbili redove, odlučili da ulože u tim i rizikuju, pa je i nagrada stigla sasvim zasluženo, a u njenim plodovima će svakako svi uživati. Najviše igrači i stručni štab na čelu sa Savom Miloševićem, jer je njihova zasluga za uspeh i najveća.\nVIDEO - Zemljotres u svlačionici Partizana: Igrači u transu, Vuletić vodio navijanje\nPartizan časti navijače posle plasmana u Ligu Evrope!\nMiletić otkrio kome je posvetio gol koji je Partizan odveo u Ligu Evrope!\nVuletić vodi navijanje, polugoli fudbaleri u transu: Svlačionica Partizana grmi posle pobede i LE\n30. avgust 2019 | 09:59\nTajno oruzije je..Antic...\n30. avgust 2019 | 09:56\nKoju funkciju sad ima Ivica Ilijev.\n30. avgust 2019 | 09:29\nJad i beda i jednih i drugih..voleo bi da partizan izvuce kopenhagen suduvu ili helsinki..pa da gledamo tragikomediju ..)))))


14.11.2011. 23:22h Ažurirano: 25.02.2019. 13:56h\nU svom prvom nastupu na velikim takmičenjima, rukometašice Crne Gore stigle su do 6. mjesta.\nZbog toga, a i činjenice da je tim nakon Evropskog prvenstva u Danskoj i Norveškoj postao jači za najboljeg desnog beka svijeta Katarinu Bulatović i iskusnog pivota Anu Đokić, očekivanja nacije su postala ogromna - od izabranica Dragana Adžića traži se čak i medalja na šampionatu svijeta.\nDa li će u Brazilu biti ispisane jedne od najljepših stranica crnogorskog sporta, ostaje da se vidi.\nJedna stvar, svakako, hrabri - dok svi ostali kandidati za odličja kubure sa povredama, svih 19 igračica na koje Adžić računa zdrave stižu na pripreme.\nOperacija Brazil počinje sjutra ujutro, kada će „crvene” odraditi dva treninga u „Morači” (prvi je u 8.30 časova). Na popodnevnom okupljanju biće 18 djevojaka, a u srijedu će se saigračicama priključiti i Mirjana Milenković, koja sjutra veče u dresu španskog Ićaka igra meč španske lige sa Alkobendasom.\n"Gotovo sve djevojke su već tu. Hvala bogu, nema nikakvih povreda, još samo da Mira dođe zdrava. I Sonja Barjaktarović se osjeća bolje, u Danskoj je imala samo trenutnu slabost i povraćanje", kaže Adžić.\nCrnogorskog selektora, ali i cijelu javnost, oduševila je činjenica da je Jovanka Radičević ušla u top formu. Desno krilo Đera je u dvomeču sa Hipobankom postiglo čak 19 golova, od čega čak 12 u meču kojim je mađarski prvak osigurao plasman u glavnu rundu Lige šampiona.\n"Očekivao sam da će ona doći na svoj nivo, to se i dogodilo sada kada ima više utakmica. To može samo da nas raduje. I Mara Jovanović ima prostor i minutažu u Olkimu, a nadam se da će to da se odrazi i na igru reprezentacije", zaključio je Adžić.\nDo početka šampionata i utakmice sa Islandom ostalo je 18 dana.\nTim u kojem je 13 igračica Budućnosti, te Jovanović, Milenković i „Mađarice” Radičević, Sandra Nikčević (Alkoa), Sara Vukčević (Erd) i Jasna Tošković (Bekeščaba), do tada će odigrati dvije kontrolne utakmice sa Hrvatskom u Baru (21. i 22. novembra).\nPred odlazak u Brazil, koji je planiran za 28. novembar, učestvovaće na turniru u Parizu sa Francuskom, Tunisom i Rusijom.\nOsim Islanda, sa kojim se sastaje 3. decembra, Crna Gora će u Santosu igrati i sa Njemačkom, evropskim i olimpijskom prvakom Norveškom, Angolom i Kinom. Po četiri najbolje ekipe iz četiri grupe idu u osminu finala.\nBez želja za žrijeb\nŽrijeb za glavnu rundu Lige šampiona održaće se sjutra (11 časova) u Beču.\nBudućnosti, koja je nakon pet kola osigurala 1. mjesto u grupi A, u prvom šeširu društvo će praviti tri velikana - aktuelni prvak Evrope Larvik, te šampioni Mađarske i Rumunije, Đer i Olkim. U drugom šeširu su Midtjiland (Danska), ljubljanski Krim, francuski Mec i vicešampion Starog kontinenta Ićako. U glavnoj fazi ekipe će biti podijeljene u dvije grupe sa po četiri tima, a Budućnost će za rivale dobiti jedan tim iz prvog i dva iz drugog šešira.\n"Prošle godine svi su željeli Ićako, koji je kasnije stigao do finala. Zbog toga i nemam posebnih želja, mi smo napravili ono što smo mogli, jer smo osvojili prvo mjesto i tako izbjegli da budemo u grupi i sa Đerom i sa Olkimom, ili Larvikom i Đerom. Ko god da nam dođe, spremićemo se najbolje što možemo", kaže Adžić.\n14.08. 19:54 h\t254\t55011\n14.08. 21:54 h\t267\t34609\t7\n14.08. 23:02 h\t21314\n14.08. 22:16 h\t60\t19328\n14.08. 14:34 h\t279\t11431


Back REPORTAŽE MANIFESTACIJE WinterGarten - zimska bajka u kojoj je sve realno\nponedeljak, 16 decembar 2019 11:15\nPrvog dana je u Restoranu Cubo, u najtoplijem delu dana, bio priređen Gastro Fest uz izlagače Destileriju Stanišić, Vinariju Deurić, Apatinsku pivaru, Carpe Diem, A.D. Bačka, Spices of the World, Con Truck, Master Food... Degustacija se odvijala uz pratnju Milica Dudić Orchestra. Večernji deo je počeo uz teatar na otvorenom predstavom UPOZNAJ MOG TATU, Pozorište „Slavija“, a završen koncertom Lene Kovačević.\nOd Restorana Cubo dvanaest fijakera je sledećeg dana prošetalo gradom do Aqua Dorie, koja je u većem prostoru imala mogućnosti da ponudi i pruži ambiciozniji celodnevni program: Rakija & Wine Fest, nadmetanje tamburaških bandi, simulaciju borbi i svoje veštine prikazali su Vitezovi „Red raven“ (Crveni Gavran), a svojom pesmom festival je priveo kraju nenadmašni bard panonske šansone Zvonko Bogdan.\nWinterGarten je privukao priličan broj destilerija: Premier, Sava Kovačević -„Vrhunsko voće čini dobru rakiju“, Zarić - tradicija i kvalitet, BB Klekovača - rakije sa poreklom, Savka - Savka line, Petrović i brend A’storia „Samo za odabrane“, Stanišić - duh Romanije, Jelički dukat - stara šljivovica prepečenica, Stara Pesma, Hubert, Manastir Bukovo, Patrijaršijska Dobra DOO, Destilerija Srpske pravoslavne crkve iz Sr. Karlovaca, Šurlan - rakije premium kvaliteta, OZZ Benišek - Veselinović sa ukusom Sremskih Karlovaca.\nAli i vinarija: 13. jul - sa vinima kojima svet veruje, Salaxia - velika vina Salaksija vinskog podruma, Vinarija Tadić iz Starog Rakovca, Vinarija Milisavljević, Lipar, Telečka visoravan - naše vino zagreva srce. Dobrodošlicu u svet magičnih vina Levačkog vinogorja poželela je Vinarija Lastar, Belo Brdo, Erdevik, Zvonko Bogdan. Gostima se predstavila fruškogorska vinska fantazija Vinarija Deurić, a Quet je poručio - samo pusti da te iznenadi. Vinarija Kovačević izložila je vina četvrte generacije, Đurđić - vina spravljana uz puno ljubavi i iz sopstvenih vinograda, Kiš vinarija sa potvrdom iz 1830., Manastir Bukovo, Podrum Vukoje 1982, Trebinje, Vinum iz Sremskih Karlovaca, Temet, iz Lozovika iznad Jagodine, PIK Oplenac iz Topole, Matalj iz Neogtinske krajine, Manastir Tvrdoš iz Trebinja.\n- Jedno su očekivanja drugo ispunjenje. U našem slučaju se pokazalo da su nam se želje ostvarile, zahvaljujući osmišljenom pristupu, adekvatnim aktivnostima i vremenu, odnosno suncu koje je i sijalo i grejalo oba dana, mada su, da bude prijatnije, pomogle brojne, na vreme obezbeđene grejalice. Zadovoljni smo i zato što je svaki segment festivala bio jako uspešan. Zadovoljni smo jer je u svom prvom izdanju WinterGarten privukao veliki broj publike, a mi smo posebno ponosni što su se našem pozivu odazvale bezmalo sve destilerije i vinarije. Bilo je i dosta onih „nenajavljenih“, a vrlo bitnih za vinsku i rakijsku scenu Srbije -rekao je po završetku događaja menadžer Restorana Cubo i jedan od organizatora događaja, gospodin Vladimir Baštovanov.\nOrganizatori su ovim happening-om visoko postavili lestvicu, kako u organizaciji, tako i sadržajno. Pravi izazov za sledeću godinu. Kolonu fijakera zabeležili su svi prolaznici slikajući svojim mobilnim telefonima, špalir vitezova sa upaljenim bakljama između kojih su prolazili gosti bila je još samo jedna slika za nezaborav. Agua Doria, sada i Cubo, poznati su po raznolikoj gurmanskoj ponudi pa su specijaliteti nacionalne kuhunje, kao i riblji specijaliteti bili očekivani od strane publike, prisutne oba dana u velikom broju.\n- U Aqua Dorii i Cubu svaki dan posmatramo kao posebnu utakmicu i bavimo se isključivo time. Jako nam je bilo bitno da napravimo nešto novo i potpuno drugačije od do sada viđenog, gde ćemo u dva dana vikenda gostima pružiti sve dostupne zimske čarolije, koje nemamo priliku svaki dan da konzumiramo. Ovoga puta imali smo cilj da se vratimo starim, tradicionalnim navikama, u čemu su nam, između ostalog, pomogli i fijakeri – rekao je na kraju gospodin Baštovanov.\nViše fotografija na našoj Facebook stranici: https://www.facebook.com/topserbia/media_set?set=a.3077581645588641&type=3